નવી દિલ્હી: હવે ઉત્તર પ્રદેશ સહિત પાંચ રાજ્યના વિધાનસભા ચૂંટણી સમાપ્ત થઈ ચૂકી છે, ત્યારે તમામની નજર એક્ઝિટ પોલ અને ૧૧મી માર્ચે આવનારાં પરિણામ પર છે. ચૂંટણી પંચના આદેશ મુજબ એક્ઝિટ પોલ આજે સાંજે ૫.૩૦ કલાક બાદ પ્રસારિત કરાશે. ઉત્તર પ્રદેશમાં અલ્લાપુર વિધાનસભાની બેઠક પર સપાના ઉમેદવાર ચંદ્રશેખર અને ઉત્તરાખંડમાં કર્ણપ્રયાગ વિધાનસભા બેઠક પર બસપાના ઉમેદવાર કુલદીપસિંહનાં નિધન બાદ આ બંને બેઠકની ચૂંટણી મોકૂફ રહી હતી અને આજે આ બંને બેઠક માટે મતદાન જારી છે. આ બંને બેઠક પર મતદાન સમાપ્ત થયા બાદ આજે એક્ઝિટ પોલના આંકડા પ્રસારિત કરાશે.